
RAPORT DE SPECIALITATE

privind aprobarea atribuirii sau schimbării a 23 de denumiri la Strazi, 1 Cartier din Municipiul Timișoara

	Având în vedere Expunerea de motive nr. SC2019-26227/16.10.2019 a Primarului Municipiului Timişoara prin care se propune aprobarea atribuirii sau schimbării a 23 de denumiri la Strazi, 1 Cartier din Municipiul Timișoara.
	Facem următoarele precizări:	
	Având în vedere adresele cetățenilor de atribuire sau schimbare denumiri de strazi, parcuri;
	Supunem Comisiilor din cadrul Consiliului Local al Municipiului Timişoara analizarea Procesului verbal de ședință din data 01.10.2019 al Comisiei de Atribuire sau Schimbare de Denumiri la Strazi, Parcuri, Piete, etc., constituită prin Dispoziţia Primarului nr.2626/26.11.2008 şi actualizată prin Dispozitiile nr.1389/20.07.2010, nr.66/12.01.2012, nr.1095/24.09.2012, nr.628/ 22.02.2013, nr.1518/ 01.10.2013 respectiv nr.35/16.01.2018, prin care s-au atribuit sau schimbat 23 de denumiri de străzi, 1 Cartier:
	- tronsonul de stradă cu denumirea  „MILE CĂRPENIŞAN” din ZONA FREIDORF CET SUD, tronsonul 1, paralel cu Calea Șagului, situat între calea ferată și CET Sud, conform planului de situație anexat, să își schimbe denumirea în STRADA „GEORGE CONSTANTINESCU”, George (Gogu) Constantinescu (n. 4 octombrie 1881, Craiova - d. 11 decembrie 1965, Coniston, Cumbria, Marea Britanie) a fost un inovator, inventator, om de știință și inginer român, denumirea „GEORGE CONSTANTINESCU” se atribuie la propunerea comisiei municipale de denumiri, tronsonul fiind propus de către domnul Viceprimar Dan Diaconu 

- intrarea cu denumirea ”BOGDAN CATUL” din ZONA CIRCUMVALAȚIUNII-STR. LABIRINT-DROPIEI, tronsonul 2, conform planului de situație anexat, să își schimbe denumirea și să revină la denumirea STRADA ”LABIRINT” pentru blocul cu nr. 2 (bl. A8)  și denumirea STRADA ”DROPIEI” pentru blocul cu nr. 7 (bl. A9), se atribuie la propunerea comisiei municipale de denumiri ca urmare a adresei nr. UR2019-5339/2019 a Asociației de Proprietari str. Labirint nr. 2

- intrarea cu denumirea ”BOGDAN CATUL” din ZONA CIRCUMVALAȚIUNII-STR. LABIRINT-DROPIEI, tronsonul 3, conform planului de situație anexat, să își schimbe denumirea și să revină la denumirea STRADA ”DROPIEI” pentru blocul cu nr. 7 (bl. A9), se atribuie la propunerea comisiei municipale de denumiri ca urmare a adresei nr. UR2019-5339/2019 a Asociației de Proprietari str. Labirint nr. 2

	- tronsonul de stradă nouă din ZONA STR. ZIMBRULUI-STR. E. BAADER, tronsonul 4, situat între  Str. Enric Baader și blocul din Str. Vasile Lucaciu nr. 17, conform planului de situație anexat, să poarte denumirea STRADA „PROFESOR VOICU SAFTA”, Voicu Safta (1933-2017) – a fost o mare personalitate a științei și tehnicii din România. Întreaga viață și-a dedicat-o școlii și științei românești, precum și dezvoltării societății în ansamblul ei. Bogata sa activitate științifică, didactică și tehnică, desfășurată pe parcursul a peste 60 de ani, este strâns legată cu municipiul Timișoara. A fost ales membru titular al Academiei de Științe Tehice din România (2003), membru titular al Academiei Europene de Științe și Arte (2004, numele său a fost inclus în Catalogul personalităților dinștiința românească Who is Who, ediția 2007, a fost selectat în ”Top 100 Scientist” de către Universitatea din Cambridge în anul 2011, iar în anul 2012 primind titlul de ”World Hall of Frame” din partea American Biographical Institute. Rezultatele din activitatea didactică și de cercetare însumează 200 lucrări științifice publicate dintre care 40 în reviste și edituri din străinătate (Pergamon, Elsevier, VDEh-Verlag etc.) și 25 în reviste ale Academiei Române, 75 rapoarte și memorii de cercetare, 12 tratate, cărți monografii ca: „Defectoscopie nedistructivă industrială”, Ed. Sudura, Timișoara, 2001; „Încercări tehnologice și de rezistență ale îmbinărilor sudate sau lipite”, Ed. Sudura, Timișoara, 2006; „Controlul îmbinărilor și produselor sudate”, 2 volume, Ed. Facla, 1986, denumirea „PROFESOR VOICU SAFTA” se atribuie la propunerea comisiei municipale de denumiri, ca urmare a adresei cu nr. UR2019-007412/10.05.2019 a Asociației de Sudură din România, Romanian Welding Society

	- tronsonul de stradă nouă din ZONA PLOPI SUD - STR. ALBĂSTRELELOR, tronsonul 5, conform planului de situație anexat, să poarte denumirea STRADA ”OSCAR SZUHANEK”, Oscar Szuhanek (n. 1887, Tomeşti , judeţul Timiş - d. 5 mai 1972, Timişoara), pictor. Artistul plastic Oscar Szuhanek s-a dovedit a fi un împătimit şi veritabil pictor al Timişoarei. A realizat nenumărate peisaje urbane, tablouri inspirate de străzile, pieţele, parcurile, clădirile emblematice ale oraşului de pe Bega, denumirea ”OSCAR SZUHANEK” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA PLOPI SUD - STR. ALBĂSTRELELOR, tronsonul 6, conform planului de situație anexat, să poarte denumirea STRADA „ȘTEFAN JÄGER”, Ștefan Jäger (germană Stefan Jäger) (n. 31 mai 1877, Cenei - d. 16 martie 1962, Jimbolia) a fost un pictor român de etnie germană, din Banat, supranumit și "pictorul șvab", cunoscut pentru picturile sale care descriu istoria, viața, tradițiile și obiceiurile șvabilor bănățeni, denumirea „ȘTEFAN JÄGER” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA PLOPI SUD - STR. ALBĂSTRELELOR, tronsonul 7, situat în prelungirea străzii cu același nume, conform planului de situație anexat, să poarte denumirea STRADA „GENERAL MAGHERU”, denumirea „GENERAL MAGHERU” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA PLOPI SUD - STR. ALBĂSTRELELOR, tronsonul 8, situat în prelungirea străzii cu același nume, conform planului de situație anexat, să poarte denumirea STRADA „JULES VERNE” denumirea „JULES VERNE” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA PLOPI SUD tronsonul 9, situat în prelungirea străzii cu același nume, conform planului de situație anexat, să poarte denumirea STRADA „REZISTENȚA BĂNĂȚEANĂ”, denumirea „REZISTENȚA BĂNĂȚEANĂ” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA PLOPI SUD, tronsonul 10, perpendicular pe prelungirea Străzii Rezistența Bănățeană, conform planului de situație anexat, să poarte denumirea STRADA „TOMA ARNĂUȚOIU”, Toma Arnăuțoiu (1921-1959) – a făcut parte din Grupul de rezistență anti-comunistă din comuna Nucșoara, denumirea „TOMA ARNĂUȚOIU” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de intrare nouă din ZONA MEHALA, tronsonul 11, perpendicular pe Str. Petru Vintilă, conform planului de situație anexat, să poarte denumirea STRADA „GHEORGHE AZAP”, Gheorghe Azap (N. 26 iulie 1939 - D. noiembrie 2014). Este autorul a numeroase volume de versuri, primite cu deosebită căldură, atât de critica literară, cât şi de publicul larg, denumirea „GHEORGHE AZAP” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA MEHALA, tronsonul 12, perpendicular pe Str. Petru Vintilă, conform planului de situație anexat, să poarte denumirea STRADA „NICOLAE OŢĂLEA”, Nicolae Oțălea (a doua jumătate a secolului al XVIIII-lea) a fost primul fabulist român, denumirea „NICOLAE OŢĂLEA” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA MEHALA, tronsonul 13, paralel cu Str. Grigore Alexandrescu, conform planului de situație anexat, să poarte denumirea STRADA „MIHAIL HALICI”, Mihail Halici (n. 9 octombrie 1643, Caransebeş - d. 1712, Londra?) a fost un cărturar umanist, poet, autor al Dictionarium valachico-latinum, de o mare importanţă pentru istoria literaturii române. Este autorul primei poezii în versuri metrice din literatura română. Are meritul a de fi stabilit primele contacte culturale româno-engleze, denumirea „MIHAIL HALICI” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA ARADULUI-SEVER BOCU, tronsonul 14, situat în prelungirea străzii cu același nume, conform planului de situație anexat, să poarte denumirea STRADA „ION BARBU”, denumirea „ION BARBU” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA STR. ARMONIEI NR. 20, 20A – STR. GR. ALEXANDRESCU, tronsonul 15, din Str. Armoniei nr. 20A până în Str. Grigore Alexandrescu, conform planului de situație anexat, să poarte denumirea STRADA „GEORGE  EMIL PALADE”, George Emil Palade (n. noiembrie 1912 - d. octombrie 2008) – a fost un medic și om de știință american de origine română, specialist în domeniul biologiei celulare, laureat în 1974 al premiului Nobel pentru fiziologie și medicină. În 1986 i-a fost conferită în Statele Unite National Medal of Science („Medalia Națională pentru Știință”) în biologie pentru: „descoperiri fundamentale (de pionierat) în domeniul unei serii esențiale de structuri supracomplexe, cu înaltă organizare, prezente în toate celulele vii”, denumirea „GEORGE  EMIL PALADE” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA METRO II, tronsonul 16, conform planului de situație anexat, să poarte denumirea STRADA „CONSTANTIN BARASCHI”, Constantin Baraschi (n. 17 noiembrie 1902, Câmpulung, România  – d. 22 martie 1966, București, RS România) a fost un sculptor român, membru corespondent al Academiei Române (1955), denumirea „CONSTANTIN BARASCHI” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA METRO II, tronsonul 17, conform planului de situație anexat, să poarte denumirea STRADA „ION IRIMESCU”, Ion (Nicu) Irimescu (n. 27 februarie 1903, Arghira, Preutești, Suceava, România – d. 29 octombrie 2005, Fălticeni, România) a fost un sculptor român, profesor și membru al Academiei Române, denumirea „ION IRIMESCU” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA METRO II, tronsonul 18, conform planului de situație anexat, să poarte denumirea STRADA „PETER FREUND ”, Peter George Oliver Freund (n. 7 septembrie 1936, Timișoara, România – d. 6 martie 2018, Chicago, SUA) a fost un fizician american, evreu originar din România. Freund este profesor emerit de fizică teoretică la Universitatea din Chicago. El a adus contribuții importante în fizica particulelor și în fizica matematică, mai ales în domeniul teoriei coardelor. În afară de aceasta el a publicat mai multe romane și eseuri. În anul 1961 a primit cetățenia austriacă, iar mai târziu pe cea americană, denumirea „PETER FREUND” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA METRO II, tronsonul 19, conform planului de situație anexat, să poarte denumirea STRADA „MITROPOLIT NICOLAE CORNEANU”, Nicolae Mihail Corneanu (n. 21 noiembrie 1923, Caransebeș - d. 28 septembrie 2014, Timișoara) a fost un înalt ierarh în Biserica Ortodoxă Română, arhiepiscop al Timișoarei și mitropolit al Banatului din 1962 până în 2014. În anul 1992 a fost ales membru de onoare al Academiei Române, denumirea „MITROPOLIT NICOLAE CORNEANU” se atribuie la propunerea comisiei municipale de denumiri, ca urmare a adresei nr. SC2018-11173/11.05.2018 a Stareței MIHAELA POPAN

- tronsonul de stradă nouă din ZONA MUREȘ-MUSICESCU, tronsonul 20, situat în prelungirea străzii cu același nume, să poarte denumirea STRADA „VASILE VOICULESCU”, care se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA FREIDORF, tronsonul 21, situat în Str. Nicolae Andreescu nr. 42, paralel cu Str. Aurel Buteanu, conform planului de situație anexat, să poarte denumirea STRADA „MILE CĂRPENIȘAN”, Mile Cărpenișan (n. 23 august 1975, Timișoara, România – d. 22 martie 2010, Timișoara, România) a fost un jurnalist român și corespondent de război pentru Antena 1 și Antena 3, denumirea „MILE CĂRPENIȘAN” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- Strada cu denumirea „OSCAR SZUHANEK” din ZONA CALEA MOȘNIȚEI, tronsonul 22, situat în prelungirea Căii Moșniței , care face legătura cu DC 49, conform planului de situație anexat, să își schimbe denumirea în „CALEA MOȘNIȚEI”, denumirea „CALEA MOȘNIȚEI” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- tronsonul de stradă nouă din ZONA CALEA MOȘNIȚEI, tronsonul 23, situat în prelungirea străzii cu același Calea Moșniței până în limita teritoriului administrativ cu comuna Moșnița Nouă, conform planului de situație anexat, să poarte denumirea „CALEA MOȘNIȚEI”, denumirea „CALEA MOȘNIȚEI” se atribuie la propunerea comisiei municipale de denumiri, tronsonul fiind propus de Biroul Banca de Date Urbana

- cartierului de blocuri din ZONA AEROPORT să poarte denumirea CARTIERUL „TRAIAN VUIA”, conform planului de situație anexat, se atribuie la propunerea comisiei municipale de denumiri ca urmare a adresei nr. UR2019-001992/12.02.2019 a Asociației Aviatorilor din Timișoara

	Propunem atribuirea sau schimbarea a 23 de denumiri de străzi și 1 cartier astfel: atribuirea de denumiri la 17 străzi, 1 cale, 1 intrare și 1 cartier, schimbarea de denumiri la 4 străzi din Municipiul Timişoara, conform Anexei nr. 1 – „Listă privind atribuirea şi schimbarea de denumiri” şi Anexei nr.2 – „Planuri de situaţie”

	Având în vedere prevederile legale, apreciem că proiectul de hotărâre privind aprobarea atribuirii sau schimbării a 23 de denumiri de străzi și 1 cartier din Municipiul Timișoara, îndeplinește condițiile pentru a fi supus dezbaterii și aprobării plenului Consiliului Local. 

Arhitect Şef										       Şef Birou B.D.U. 
Emilian Sorin Ciurariu									Doina Purdea

